
NARVA LINNAVOLIKOGU

OTSUS

Narva
          .2018.a  nr 
Aktsiaseltsi Transservis-N põhikirja muutmine

ja uues redaktsioonis kinnitamine
1. Asjaolud ja menetluse käik

Aktsiaseltsi Transservis-N asutamisel märgitud tegevusaladega ei tegele aktsiaselts kaasajal faktiliselt, perspektiivis ei plaani nende tegevusaladega tegeleda ja seetõttu on otstarbekas korrigeerida aktsiaseltsi tegevusalasid, et viia need vastavusse tegelikkusega. Samuti korrigeeritakse põhikirja teisi punkte nende õigusselguse põhimõttega kooskõlla viimise vajadusest.

2. Õiguslikud alused

Kohaliku omavalitsuse korralduse seaduse (edaspidi KOKS) § 22 loike 1 punkti 24 kohaselt kuulub volikogu ainupädevusse valla või linna poolt äriühingu ja sihtasutuse asutamine, lõpetamine ning põhikirja kinnitamine ja muutmine.

KOKS §35 lg 3 kohaselt – sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise ja ümberkujundamise ja lõpetamise otsustab ning põhikirja ja selle muudatused kinnitab kohaliku omavalitsuse volikogu.

Vastavalt Äriregistri andmetele kuuluvad kõik Aktsiaseltsi Transservis-N  aktsiad Narva linnale. KOKS § 22 lg 24 alusel kuulub Aktsiaseltsi Transservis-N  põhikirja muutmine Narva Linnavolikogu ainupädevusse.
3. Otsus
3.1  Muuta AS Transservis-N  põhikirja  punkt 1.3 ja sõnastada alljärgnevalt:
1.3 Aktsiaselts tegutseb järgmistel tegevusaladel:

1.3.1 ooteala teenuste osutamine transpordivahenditele, mis suunduvad piiripunkti Narva-1; 

1.3.2 autode tasuliste parkimiskohtade teenuse korraldamine
1.3.3 toitlustusteenuse osutamine, s.h. alkoholi müük;

1.3.4 üüri ja renditeenuste osutamine;

1.3.5 reklaampindade rendile andmine.

3.2 Lisada AS Transservis-N  põhikirjale punkt 1.8 ja sõnastada alljärgnevalt:

1.8 Aktsiaseltsi majandusaasta algab 01.jaanuaril ja lõppeb 31. detsembril.
3.3 Tunnistada AS Transservis-N  põhikirja  jagu 2 kehtetuks.

3.4 Tunnistada AS Transservis-N  põhikirja punktid 3.2.5, 4.2, 4.3, 4.4, 4.5, 4.6, 4.8, 4.9 kehtetuks.

3.5 Muuta AS Transservis-N  põhikirja punkt 6.1 ja sõnastada alljärgnevalt:
6.1.  AS Transservis-N kõrgem juhtimisorgan on aktsionäride üldkoosolek mille ainupädevuses on:  

6.1.1 Aktsiaseltsi põhikirja muutmine ja põhikirja vastuvõtmine uues redaktsioonis;

6.1.2 otsuste vastuvõtmine aktsiakapitali suurendamise ja vähendamise küsimustes;

6.1.3 Aktsiaseltsi majandusaasta aruande kinnitamine;

6.1.4 otsuste    vastuvõtmine    Aktsiaseltsi    filiaalide    ja     esinduste moodustamise 

         ning likvideerimise kohta, aga samuti ka Aktsiaseltsi osavõtust muude ettevõtete

         asutamisel;

6.1.5  otsuste vastuvõtmine aktsiaseltsi tegevuse lõpetamise ja likvideerimiskomisjoni 

          moodustamise kohta. 
3.6  Tunnistada AS Transservis-N  põhikirja  punkt 6. 2 kehtetuks.

3.7. AS Transservis-N põhikirja 6.5 teises lauses sõna „kirjalikus kutses“ asendada sõnadega „kirjalikus teates.“

3.8. Muuta AS Transservis-N  põhikirja punkt 6.8 ja sõnastada alljärgnevalt:
6.8 Otsused aktsionäride üldkoosolekul langetakse lihthäälteenamusega, välja arvatud juhul, kui seadusega on nõutud suurem häälteenamus.
3.9  Muuta AS Transservis-N  põhikirja punkt 6.10 ja sõnastada alljärgnevalt: 

6.10 Nõukogu koosneb kolmest kuni viiest liikmest, kes ei pea olema Aktsiaseltsi aktsionärid.

        Nõukogu liige ei tohi olla Aktsiaseltsi Juhatuse liige, prokurist ega audiitor, samuti 

        aktsiaseltsi tütarettevõtte juhatuse liige.
3.10  Muuta AS Transservis-N  põhikirja punkt 6.12 ja sõnastada alljärgnevalt:
6.12 Nõukogu liikmed valivad enda seast esimehe, kes korraldab nõukogu tööd. 

        Nõukogu esimehe äraolekul asendab teda esimehe poolt määratud liige.
3.11   Muuta AS Transservis-N  põhikirja punkt 6.14 ja sõnastada alljärgnevalt:
6.14  Nõukogu koosolekud toimuvad mitte harvem kui üks kord kolme kuu jooksul ning 

         selle kutsub kokku Nõukogu esimees või teda asendav Nõukogu liige. Nõukogu 

         koosolek kutsutakse kokku, kui seda nõuab Nõukogu liige, juhatus, audiitor või 

         aktsionärid, kelle aktsiad esindavad 1/10 aktsiakapitalist. 

         Koosoleku toimumisest ja selle päevakorrast tuleb ette teatada vähemalt üks (1)  

         päev. Nõukogu kokkukutsumisel teatavaks tegemata küsimuse võib nõukogu 

         päevakorda võtta üksnes juhul, kui koosolekul osalevad kõik nõukogu liikmed ja 

         otsuse päevakorda võtmise poolt on vähemalt kolm neljandiku (¾) nõukogu 

         liikmetest.
3.12  Muuta AS Transservis-N  põhikirja punkt 6.16 ja sõnastada alljärgnevalt:

6.16  Juhatus on Aktsiaseltsi juhtimisorgan, mis esindab ja juhib seda. Juhatuse liikmed  valib ja
         kutsub tagasi Nõukogu. Juhatuse liikmele makstava tasu suurus ja maksmise kord
         määratakse nõukogu otsusega.
3.13  Muuta AS Transservis-N  põhikirja punkt 7.2 ja sõnastada alljärgnevalt:
7.2    Aktsiaseltsi juhatus on kohustatud esitama aktsionäridele kinnitamiseks 

         audiitori järelotsust omava aastaaruande Aktsiaseltsi tegevuse kohta.

         Aruande esitamise tähtaeg kinnitatakse Aktsiaseltsi aktsionäride poolt iga aasta.
3.14  Kinnitada Aktsiaseltsi Transservis-N  põhikiri uues redaktsioonis.

4. Rakendussätted
4.1
Otsus jõustub seadustega sätestatud korras.
4.2
Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse jõustumisest.
Aleksandr Jefimov

Linnavolikogu esimees
Kinnitatud
                                                                                                             Narva Linnavolikogu __.__.2018

                                                                                                                     otsusega nr ____

AKTSIASELTSI "TRANSSERVIS-N"
PÕHIKIRI

1. AKTSIASELTSI ÄRINIMI, ASUKOHT JA TEGEVUSVALDKONNAD

1.1  Aktsiaseltsi ärinimi: aktsiaselts TRANSSERVIS-N

1.2 Aktsiaseltsi juriidiline aadress: 21003, Eesti Vabariik, Narva linn, Rahu tn. 4-A.
1.3 Aktsiaselts tegutseb järgmistel tegevusaladel:

1.3.1 ooteala teenuste osutamine transpordivahenditele, mis suunduvad piiripunkti Narva-1; 

1.3.2 autode tasuliste parkimiskohtade teenuse korraldamine;

1.3.3 toitlustusteenuse osutamine, s.h. alkoholi müük;

1.3.4 üüri ja renditeenuste osutamine;

1.3.5 reklaampindade rendile andmine.

1.4 Aktsiaselts on juriidiline isik, tal on iseseisev bilanss ja arveldusarve pangas ning oma    

       nimetusega pitsat.

1.5 Aktsiaseltsi tegevuse aluseks on Eesti Vabariigis kehtiv seadusandlus, kohalike

omavalitsusorganite määrused, käesolev põhikiri ja aktsiaseltsi juhtorganite otsused.

1.6 Aktsiaseltsi tegevus ja suhted riigiorganitega, kohalike omavalitsusorganite, teiste 

      ettevõtete, organisatsioonide ja füüsiliste isikutega juhinduvad Eesti Vabariigis kehtivast 
      seadusandlusest ja omavahelistest  kokkulepetest.

1.7  Aktsiaseltsi tegevus ei ole territoriaalselt piiratud.
1.8 Aktsiaseltsi majandusaasta algab 01.jaanuaril ja lõppeb 31. detsembril. 

2. AKTSIONÄRID

2.1 Aktsiaseltsi aktsionär on juriidiline või füüsiline isik, kes omab aktsiaseltsi aktsiaid.
2.2    Aktsionäri õigused:

2.2.1  isiklikult või oma volitatud esindaja kaudu osaleda Aktsiaseltsi aktsionäride Üldkoosolekul;
2.2.2 valida ja olla valitud aktsiaseltsi juhtorganitesse;

2.2.3 saada Juhatuselt vajalikku informatsiooni kõigis üldkoosoleku päevakorras olevates 
         küsimustes juhul, kui see informatsioon ei ole vastuolus Aktsiaseltsi majanduslike

         huvidega ja selle tagajärjel ei tule avalikuks Aktsiaseltsi kommertssaladused;

2.2.4 saada Juhatuselt Aktsiaseltsi üldkoosoleku protokolli ärakiri või väljavõte sellest;

2.3    Aktsionäri kohustused:

2.3.1 maksta märgitud aktsiate eest koguväärtuses tähtaegselt, mis on ette nähtud aktsionäride  

         üldkoosoleku otsusega.

2.3.2  osaleda   isiklikult   või   oma   esindaja   vahendusel   Aktsiaseltsi aktsionäride 
          üldkoosolekul;

2.3.3  hoiduda tegudest, mis otseselt või kaudselt võivad tuua materiaalset kahju   

          Aktsiaseltsile;

2.3.4  täita Aktsiaseltsi asutamisdokumentide ja juhtorganite nõudeid.

2.4  Aktsionär, kes on juriidiline isik, on kohustatud oma eesseisvast reorganiseerimisest või 
       likvideerimisest teatama kirjalikult Aktsiaseltsi Juhatusele viie päeva jooksul alates  

       otsuse vastuvõtmise päevast.

3. AKTSIAD JA AKTSIAKAPITAL

3.1 Aktsiaseltsi minimaalne aktsiakapital on 127 822 (ükssada kakskümmend seitse tuhat  

      kaheksasada kakskümmend kaks) eurot ja see on jaotatud 20 (kahekümneks) aktsiaks. Iga  

      aktsia nominaalväärtus on 6 391 (kuus tuhat kolmsada üheksakümmend üks euro ja 10 

      senti) ning iga aktsia annab ühe hääle. Aktsiakapitali suurendamine ilma käesoleva põhikirja 
      muutmiseta on lubatud kuni 511 288 (viissada üksteist tuhat kakssada kaheksakümmend 
      kaheksa) euroni.  Aktsiakapitali suurendamine ja vähendamine toimub antud põhikirja alusel.

3.2 Aktsiakapitali suurendamisel üle põhikirjaga lubatud normi lastakse välja teist liiki 
 aktsiad. Uute aktsiate hulga, nende nominaalväärtuse ja muud tundemärgid otsustab   

 aktsionäride üldkoosolek põhikirjaga ettenähtud korras.
4. AKTSIASELTSI RESERVKAPITAL
    Võimalike kahjude hüvitamiseks ja Aktsiaseltsi kapitali suurendamiseks luuakse

    reservkapitali, mille suurus on mitte vähem, kui 1/10 aktsiakapitalist. Kuni nimetatud  

    suuruse saavutamiseni kantakse reservkapitali igal aastal 1/20 puhaskasumist.

5. AKTSIASELTSI JUHTORGANITE MOODUSTAMINE JA KOMPETENTS
5.1.  AS Transservis-N kõrgem juhtimisorgan on aktsionäride üldkoosolek, mille ainupädevuses 
        on:  

5.1.1 Aktsiaseltsi põhikirja muutmine ja põhikirja vastuvõtmine uues redaktsioonis;

5.1.2 otsuste vastuvõtmine aktsiakapitali suurendamise ja vähendamise küsimustes;

5.1.3 Aktsiaseltsi majandusaasta aruande kinnitamine;

5.1.4 otsuste    vastuvõtmine    Aktsiaseltsi    filiaalide    ja     esinduste moodustamise 

         ning likvideerimise kohta, aga samuti ka Aktsiaseltsi osavõtust muude ettevõtete

         asutamisel;

5.1.5  otsuste vastuvõtmine aktsiaseltsi tegevuse lõpetamise ja likvideerimiskomisjoni 

          moodustamise kohta. 
5.2 Aktsionäride üldkoosoleku kokkukutsumise kord jaguneb korraliseks ja erakorraliseks.

5.3 Korralised aktsionäride üldkoosolekud kutsutakse Juhatuse poolt kokku mitte harvem, kui  

      üks kord aastas, aga mitte hiljem, kui kolm kuud pärast finantsaasta lõppu. Aktsiaseltsi 
      aktsionäride erakorraline üldkoosolek kutsutakse kokku Juhatuse initsiatiivil või  

      aktsionäride nõudmisel, kelle osa aktsiakapitalist moodustab vähemalt ühe kümnendiku, 
      aga ka revisjoniorganite nõudmisel. Nõudmine üldkoosoleku kokkukutsumiseks esitatakse  

      kirjalikult Juhatuse nimele ja kuulub täitmisele ühe kuu jooksul.

5.4  Aktsiaseltsi    aktsionäride    üldkoosoleku    kokkukutsumisest teatab  Aktsiaseltsi Juhatus 
       kirjalikult 30 päeva enne koosolekut. Kirjalikus

 teates peab olema ära näidatud 
       üldkoosoleku päevakord, läbiviimise aeg ja koht. Lisaküsimused, mis ei olnud kirjalikus 
       kutses ära märgitud, võib üldkoosoleku päevakorda võtta kõigi kohalviibivate aktsionäride 
       nõusolekul.

5.5  Aktsionäride üldkoosoleku erikompetentsi kuuluvad küsimused, mis on käesoleva  

       põhikirja punktis 5.1. Aktsionäride üldkoosolek võib läbi vaadata iga teise Aktsiaseltsi 
       tegevusega seoses oleva küsimuse.
5.6. Üldkoosolek on pädev otsustama juhul, kui koosolekul on esindatud vähemalt pool  

       aktsiakapitalist. Kui koosolekul ei ole esindatud nõutav arv hääli, tuleb üldkoosolek 15
       päeva jooksul uuesti kokku kutsuda. Teistkordselt kokkukutsutud aktsionäride 

       üldkoosolek on pädev otsuseid vastu võtma olenemata esindatud häälte arvust.

5.7. Otsused aktsionäride üldkoosolekul langetakse lihthäälteenamusega. Välja arvatud juhul, kui   

       seadusega on nõutud suurem häälteenamus.
5.8.  Üldkoosolek valib Aktsiaseltsi juhtimisorgani - Nõukogu, mis planeerib Aktsiaseltsi 
        tegevust ja korraldab Aktsiaseltsi juhtimist ning teostab järelvalvet Juhatuse tegevuse üle.

5.9  Nõukogu koosneb kolmest kuni viiest liikmest, kes ei pea olema Aktsiaseltsi  

         aktsionärid. Nõukogu liige ei tohi olla Aktsiaseltsi Juhatuse liige, prokurist ega audiitor, 

         samuti aktsiaseltsi tütarettevõtte juhatuse liige.
5.10 Nõukogu liikmed valitakse aktsionäride üldkoosoleku poolt viieks  aastaks. Nõukogu  

         liikme kutsub tagasi aktsionäride üldkoosolek seadusega sätestatud korras.

5.11 Nõukogu liikmed valivad enda seast esimehe, kes korraldab nõukogu tööd. Nõukogu    

         esimehe äraolekul asendab teda esimehe poolt määratud liige. 
5.12 Nõukogu nõusolek on vajalik tehingute sooritamiseks, mis väljuvad igapäevase   

        majandustegevuse raamest, eelkõige nende tehingute sooritamiseks, millega   

        kaasneb:

5.12.1 lepingute sõlmimine Aktsiaseltsi nimel, mille rahaline väärtus ületab poole Aktsiaseltsi 
           aktsiakapitalist;

5.12.2  osaluse omandamine või lõpetamine teistes ühingutes;

5.12.3  ettevõtte omandamine, võõrandamine või selle tegevuse lõpetamine;

5.12.4  kinnisvara ja registrisse kantud vallasvara võõrandamine ja koormamine;

5.12.5  välisfiliaalide asutamine ja sulgemine;

5.12.6 investeeringute tegemine, mis ületavad selleks majandusaastaks ettenähtud kulutuste 
           summa; 

5.12.7 laenude ja võlakohustuste võtmine, mis ületavad selleks majandusaastaks ettenähtud 
           summa; 

5.12.8 laenude andmine ja võlakohustuste tagamine.

5.13  Nõukogu koosolekud toimuvad mitte harvem kui üks kord kolme kuu jooksul ning selle 
         kutsub kokku Nõukogu esimees või teda asendav Nõukogu liige. Nõukogu    

         koosolek kutsutakse kokku, kui seda nõuab Nõukogu liige, juhatus, audiitor või   

         aktsionärid, kelle aktsiad esindavad 1/10 aktsiakapitalist.
         Koosoleku toimumisest ja selle päevakorrast tuleb ette teatada vähemalt üks (1) päev. 
         Nõukogu kokkukutsumisel teatavaks tegemata küsimuse võib nõukogu päevakorda võtta 
         üksnes juhul, kui koosolekul osalevad kõik nõukogu liikmed ja otsuse päevakorda 
         võtmise poolt on vähemalt kolm neljandiku (¾) nõukogu liikmetest.
5.14  Nõukogu koosolek on otsusvõimeline, kui sellest võtab osa üle poole Nõukogu        
         liikmetest. Nõukogu koosoleku kohta koostatakse protokoll, millele kirjutavad alla  

         kõik koosolekul osalenud Nõukogu liikmed. Nõukogu otsus võetakse vastu   

         lihthäälteenamusega.

5.15 Juhatus on Aktsiaseltsi juhtimisorgan, mis esindab ja juhib seda. Juhatuse liikmed  

        valib ja kutsub tagasi Nõukogu. Juhatuse liikmele makstava tasu suurus ja  maksmise 
        kord määratakse nõukogu otsusega.
5.16 Aktsiaseltsi Juhatus valitakse nõukogu poolt viieks aastaks. Juhatus koosneb ühest 
        liikmest (juhatajast). Juhataja ei või olla Nõukogu liige.

5.17 Juhatus on kohustatud täitma Aktsiaseltsi Nõukogu seaduslikke korraldusi.      

        Tehinguid, mis on loetletud käesoleva põhikirja punktis 5.12, võib Juhatus sooritada   

        ainult Nõukogu nõusolekul.
5.18 Juhatus peab esitama Nõukogule vähemalt kord kolme kuu jooksul ülevaate  
        Aktsiaseltsi majandustegevusest ja majanduslikust olukorrast, samuti teatama 
        koheselt Aktsiaseltsi majandusliku seisundi olulisest halvenemisest ja muudest     
        Aktsiaseltsi majandustegevusega seotud olulistest asjaoludest.

5.19 Juhatus korraldab Aktsiaseltsi asjaajamist ja raamatupidamist.

5.20 Juhataja omab tööandja õigust.

5.21 Vastavalt käesolevale põhikirjale Aktsiaseltsi võib kõigis õigustoiminguis esindada  
        Juhataja, juhul kui on kinni peetud käesoleva põhikirja punktis 5.12 ettenähtud nõuetest.
6. ARUANDLUS

6.1  Aktsiaseltsi juhatus on kohustatud esitama seadusega sätestatud korras raamatupidamise ja 

       statistika aruandlust.
6.2 Aktsiaseltsi juhatus on kohustatud esitama aktsionäridele kinnitamiseks audiitori järelotsust 
      omava aastaaruande Aktsiaseltsi tegevuse kohta. Aruande esitamise tähtaeg kinnitatakse 
      Aktsiaseltsi aktsionäride poolt iga aasta.

7. KASUMI JAOTAMINE

7.1 Vastavalt seadusele võib Aktsiaselts teostada väljamakseid  aktsionäridele ainult  

      puhaskasumist.

7.2 Aktsionäridele makstakse välja dividendid vastavalt tema aktsiate nimiväärtusele.

7.3 Dividende väljamaksmise kord sätestatakse aktsionäride üldkoosoleku otsusega.

8. SELTSI LIKVIDEERIMINE, ÜHINEMINE, JAGUNEMINE JA    ÜMBERKUJUNDAMINE

8.1 Aktsiaseltsi lõpetamine, ühinemine, jagunemine ja ümberkujundamine toimub seadusega 

      sätestatud korras.
8.2 Aktsiaseltsi lõpetamise korral on tema likvideerijateks juhatuse liikmed.
�Õige on teade, mitte kutse. Teade esitamine ja sisu reguleerib ÄS §294





�Muudetud.





